
เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กองค์การบริหารส่วนตำบลเกาะขันธ์ 
ประจำปีการศึกษา 2550 
.................................................... 
     ด้วยศูนย์พัฒนาเด็กเล็กบ้านสีกั๊ก จะเปิดรับสมัครเด็กเล็ก โดยทำการคัดเลือกให้เข้าเรียน ศูนย์พัฒนาเด็กเล็ก ประจำปีการศึกษา 2550 ดังรายละเอียดตามหลักเกณฑ์และเงื่อนไขในการรับสมัคร ดังต่อไปนี้ 
     1. คุณสมบัติของผู้สมัคร 
1.1 เด็กที่สมัครต้องมีภูมิลำเนาอยู่ในเขตองค์กรปกครองส่วนท้องถิ่นไม่น้อยกว่า 6 เดือน 
1.2 เด็กที่สมัครต้องมีอายุครบ 3 ปีบริบูรณ์ นับถึงวันที่ 16 พฤษภาคม พ.ศ.2550(เด็กเกิดระหว่างวันที่ 17 พฤษภาคม พ.ศ.2545 ถึงวันที่ 16 พฤษภาคม พ.ศ.2547) 
1.3 เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่น ๆ ที่จะทำให้เป็นอุปสรรคต่อการเรียน 
2. หลักฐานและเอกสารที่ต้องนำมาในวันสมัคร 
2.1 ใบสมัครของศูนย์พัฒนาเด็กฯ ที่กรอกข้อความสมบูรณ์แล้ว 
2.2 สำเนาทะเบียนบ้าน (ฉบับจริง) พร้อมสำเนา จำนวน 1 ชุด 
2.3 สูติบัตร (ฉบับจริง) พร้อมสำเนา จำนวน 1 ชุด 
2.4 ต้องนำเด็กมาแสดงตัวในวันยื่นใบสมัคร 
2.5 สมุดบันทึกสุขภาพหรือใบรับรองแพทย์ 
3. วัน เวลา สถานที่รับสมัคร 
3.1 ใบสมัคร ติดต่อขอรับได้ที่องค์การบริหารส่วนตำบลเกาะขันธ์ ตั้งแต่บัดนี้ จนถึงวันที่ 30 ธันวาคม 2549 ในวัน เวลาราชการ 
4. กำหนดเวลาเรียน 
- เปิดเรียนวันจันทร์ – วันศุกร์ 
- เวลาเข้าเรียน 08.00 น. – เวลาเลิกเรียน 15.00 น. 
5. อุปกรณ์การเรียน ศูนย์พัฒนาเด็กเล็ก จัดหาให้ตลอดปีการศึกษา 
6. เครื่องใช้สำหรับเด็ก 
- เครื่องใช้ส่วนตัว เช่น แปรงสีฟัน แก้วน้ำ ผ้าปูที่นอน หมอน ผ้าขนหนู ผู้ปกครองเตรียมมาให้เด็ก ตั้งแต่วันเปิดเรียนวันแรก 
7. อาหารสำหรับเด็ก ศูนย์พัฒนาเด็กเล็ก จัดอาหารให้ 3 เวลา ดังนี้ 
- เวลา 10.00 น. อาหารเสริม 
- เวลา 11.00 น. อาหารกลางวัน 
- เวลา 14.00 น. อาหารว่าง 
8. การรักษาความปลอดภัยแก่นักเรียน 
8.1 การมารับและส่งนักเรียน ผู้ปกครองจะต้องไม่นำเด็กมาส่งให้เจ้าหน้าที่ ศูนย์พัฒนาเด็กเล็ก ก่อนเวลา 07.30 น. ให้รับกลับเวลา 15.00 น. และไม่ช้ากว่า 17.00 น. ทั้งนี้ ศูนย์พัฒนาเด็กเล็กไม่ประสงค์ให้เด็กอยู่ในศูนย์ฯ โดยไม่มีผู้ดูแล เว้นแต่มีความจำเป็น ซึ่งต้องขออนุญาตต่อหัวหน้าศูนย์พัฒนาเด็กเล็กในแต่ละครั้ง 
8.2 ในกรณีที่เด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์ 
8.3 ห้ามนักเรียนนำเครื่องมือเครื่องใช้ที่อาจเกิดอันตรายมาที่ศูนย์พัฒนาเด็กเล็ก โดยเด็ดขาด 
8.4 ห้ามนักเรียนสวมหรือนำเครื่องประดับ ของเล่นที่มีราคาแพงมาที่ศูนย์พัฒนาเด็กเล็กหากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใด ๆ ทั้งสิ้น 
8.5 หากผู้ปกครองมีปัญหาใด ๆ เกี่ยวกับนักเรียนโปรดติดต่อกับเจ้าหน้าที่ ศูนย์พัฒนาเด็กเล็ก โดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น 

